DA Den Europæiske Unions Tidende L 87/16

KOMMISSIONENS BESLUTNING

af 26. marts 2007

om ændring af beslutning 2006/769/EF om opstilling af en liste over regioner og områder, der er berettiget til støtte fra Den Europæiske Fond for Regionaludvikling i henhold til delmålene vedrørende grænseoverskridende og tværnationalt samarbejde under målet om europæisk territorialt samarbejde i perioden 2007-2013, for så vidt angår Bulgarien og Rumænien

(meddelt under nummer K(2007) 1284)

(2007/190/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 7, og

ud fra følgende betragtninger:

(1) Ved Kommissionens beslutning 2006/769/EF (2) blev der opstillet en liste over regioner og områder, der er berettiget til støtte fra Den Europæiske Fond for Regionaludvikling i henhold til delmålene vedrørende grænseoverskridende og tværnationalt samarbejde under målet om europæisk territorialt samarbejde i perioden 2007-2013.

(2) Efter Bulgariens og Rumæniens tiltrædelse bør regioner og områder i disse medlemsstater tilføjes på listen over regioner og områder, der er berettiget til støtte fra Den Europæiske Fond for Regionaludvikling i henhold til delmålene vedrørende grænseoverskridende og tværnationalt samarbejde under målet om europæisk territorialt samarbejde.

(3) Foranstaltningerne i denne beslutning er i overensstemmelse med udtalelse fra Koordinationsudvalget for Fondene.

(4) Beslutning 2006/769/EF bør derfor ændres i overensstemmelse hermed.

(5) Af hensyn til klarheden og retssikkerheden bør denne beslutning anvendes fra datoen for Bulgariens og Rumæniens tiltrædelse —

VEDTAGET FØLGENDE BESLUTNING:

Artikel 1

I beslutning 2006/769/EF foretages følgende ændringer:

1) I bilag I foretages følgende ændringer: a) Følgende indføjes efter »BE353 Arr. Philippeville«: »BG311 Vidin BG312 Montana BG313 Vratsa BG314 Pleven BG321 Veliko Tarnovo BG323 Ruse BG325 Silistra BG332 Dobrich BG413 Blagoevgrad BG422 Haskovo BG424 Smolyan BG425 Kardzhali« b) Følgende indføjes efter »PT184 Baixo Alentejo«: »RO111 Bihor RO115 Satu Mare RO223 Constanța RO312 Călărași RO314 Giurgiu RO317 Teleorman RO411 Dolj RO413 Mehedinți RO414 Olt RO421 Arad RO424 Timiș«.

2) I bilag II foretages følgende ændringer i listen over områder under overskriften »SYDØSTEUROPA«: a) Følgende indføjes før »GR11 Anatoliki Makedonia, Thraki«: »BG31 Severozapaden BG32 Severen tsentralen BG33 Severoiztochen BG34 Yugoiztochen BG41 Yugozapaden BG42 Yuzhen tsentralen« b) Følgende indføjes efter »AT34 Vorarlberg«: »RO11 Nord-Vest RO12 Centru RO21 Nord-Est RO22 Sud-Est RO31 Sud-Muntenia RO32 București-Ilfov RO41 Sud-Vest Oltenia RO42 Vest«.

Artikel 2

Denne beslutning anvendes fra den 1. januar 2007.

Artikel 3

Denne beslutning er rettet til medlemsstaterne.

Udfærdiget i Bruxelles, den 26. marts 2007. På Kommissionens vegne Danuta HÜBNER Medlem af Kommissionen

(1) EUT L 210 af 31.7.2006, s. 25. Ændret ved forordning (EF) nr. 1989/2006 (EUT L 411 af 30.12.2006, s. 6).

(2) EUT L 312 af 11.11.2006, s. 47.